正月二十四日同江鄰幾韓持國過師商廟
作者：梅堯臣
朝代：宋

paragraphs: 大梁城西隅，競傳師商廟。
二墳在其傍，枯棘誰往弔。
予嘗發夢寐，事已驗曩少。
時逾二十春，偶過非素料。
江韓寔並駕，寂默苦同調。
下馬共羅拜，驚愚真可笑。
致恭古賢人，且異媚近要。
在昔魏公子，夷門尊隠燿。
終知養松筠，曾不類蒿藋。
我輩頗識公，虛名何所釣。